Rēzija Kalniņa

Rēzija Kalniņa (dzimusi  Rīgā) ir latviešu aktrise un teātra režisore. Iesaistījusies arī politikā: ievēlēta Mārupes novada domē no Nacionālās apvienības saraksta, taču drīz pēc tam nolikusi deputātes mandātu.

 Biogrāfija 
Rēzija Kalniņa dzimusi mākslinieku ģimenē. Viņas tēvs ir latviešu komponists Imants Kalniņš, bet māte — Latvijas Nacionālā teātra aktrise Helga Dancberga. R. Kalniņas dvīņubrālis ir mācītājs Krists Kalniņš, bet starp daudzajiem pusbrāļiem un pusmāsām (I. Kalniņš bijis precējies piecas reizes) ir arī mūziķis Marts Kristiāns Kalniņš.

R. Kalniņa ir bijusi precējusies ar aktieri un režisoru Valdi Liepiņu. 2013. gadā apprecējusies otrreiz ar diriģentu Aināru Rubiķi. Pāris dzīvo Mārupē.Mākslinieki Rēzija Kalniņa un Ainārs Rubiķis vīrusa laikā iekopj sapņu dārzu LSM

1994. gadā absolvējusi Latvijas Valsts Konservatorijas Teātra un kino aktieru fakultāti.

No 1994. gada Dailes teātra aktrise, kur nospēlējusi vairāk nekā 50 lomas. Piedalījusies dramaturģiskos projektos arī uz citu Latvijas teātru skatuvēm un Latvijas Televīzijas uzvedumos. Saņēmusi Spēlmaņu nakts balvas kā labākā jaunā aktrise 1995. gadā un labākā aktrise 2000., 2004., 2006. un 2008. gadā. Sākot ar 2023. gadu Rēzija profesionālo darbību teātri turpina ārštatā.

Filmējusies vairākās Latvijas, Igaunijas un Vācijas mākslas filmās. 2001. gadā par Margitas lomu filmā "Labās rokas" saņēmusi Lielā Kristapa balvu kā labākā aktrise, bet 2014. gadā par lomu filmā "Modris" šo balvu saņēmusi kā labākā aktrise otrā plāna lomā. 2006. gadā debitējusi kā teātra režisore ar izrādi "Alu sieviete" Latvijas Leļļu teātrī. 2003. gadā izdevniecība "Madris" izdevusi Gunnara Treimaņa grāmatu "Rēzij, kas tu esi" par mākslinieces karjeras pirmo desmitgadi.

 Politiskā darbība 
2021. gadā iesaistījusies politikā un pašvaldību vēlēšanās ievēlēta Mārupes novada domē no Nacionālās apvienības saraksta, taču drīz pēc tam nolikusi deputātes mandātu.Mēneša laikā mandātu nolikuši vismaz 12 pašvaldību deputāti LSM

 Iestudētās teātra izrādes 
 Leonards Bernstains "Mesa" Novosibirskas akadēmiskajā Operas un baleta teātrī (2013.01.29.);
 Volfgangs Amadejs Mocarts "Bastiēns un Bastiēna" Novosibirskas akadēmiskajā Operas un baleta teātrī (2013.12.21.);
 Džuzepe Verdi "Traviata" Novosibirskas akadēmiskajā Operas un baleta teātrī (2014.04.)

 Nozīmīgākās lomas teātrī 
 Grāfiene Elizabete Dona (S. Lāgerlēva "Gesta Berlings", 1993)
 Nemečeks (F. Molnārs "Pāvilielas zēni", 1994)
 Himēne (P. Korneijs "Sids", 1995)
 Antigone (Sofokls "Oidips un Antigone", 1995)
 Hēro (V. Šekspīrs "Liela brēka, maza vilna", 1996)
 Pelnrušķīte (J. Švarcs "Pelnrušķīte", 1996)
 Klauns (M. de Helderode "Baraba", 1997)
 Foka (A. Nikolai Taurenīt, taurenīt... 1997)
 Dēla sieva (A. Strindbergs "Spēle ar uguni", 1998)
 Jūlija (T. Dorsts Fernando Krapa vēstule Jūlijai, 1999)
 Stella Kovaļska (T.Viljamss Ilgu tramvajs, 2000)
 Dace (J. Skops Klāra šurp vairs neatlidos, 2000)
 [loma bez nosaukuma] (Ī. Enslere Vagīnas monologi, 2003)
 Penelope (V.S.Moems Penelope un Diks, 2004)
 Jauna sieviete (D. Harovers Naži vistās, 2006)
 Baiba (Rainis Pūt, vējiņi, 2006)
 Ivonna (V.Gombrovičs Ivonna, Burgundijas princese, 2007)
 Blanša Dibuā (T.Viljamss Ilgu tramvajs, 2008)

 Filmogrāfija 
 Kino 
 Gads Filma Loma Režisors 1990 "Mazās kaislības" Inga Oļegs Rozenbergs 1991 "Brīvība" Simonna Maruta Jurjāne 2000 "Labās rokas" Margarita Pēteris Simms 2003 "NeGribu, neGribu, neGribu!..."2005"Augstuma robeža" Anna Una Celma2005Archangel Vaļeška Justin Bodle2005Fed Up! (Kõrini!) Sabrina2006"Rūgtais vīns" Baņuta Rolands Kalniņš2007"Nerunā par to" Beatrise Una Celma2010"Rūdolfa mantojums"Emīlija Jānis Streičs2012"Golfa straume zem ledus kalna" (Гольфстрим под айсбергом)Franza mīļākāAntra Cilinska2014"Modris"Modra māte Juris Kursietis2016"Es esmu šeit"MāteRenārs Vimba2018"Blēži"Andrejs Ēķis2025"Tīklā. TTT leģendas dzimšana"Lidija UztupeDzintars Dreibergs

 Televīzija 
 Gads Seriāls Loma Piezīmes 2004 NavazhdenieVandaTV miniseriāls 2006 Bukow and König (Polizeiruf 110) Laima Saizmanis Sērija Die Lettin und ihr Lover ;
Vācu seriāls2006"Prāts vai Instinkts"VelgaEpizode 4. sērijā 2007 "Neprāta cena" Diāna Bernedetī Galvenā loma 2016 "Šķiršanās formula" Epizode 3. sērijā2020"Projekts: Šķiršanās"LauraGalvenā loma2020"Bezvēsts pazudušās"SilvijaGalvenā loma2020—2022"Nemīlētie"Sofija ZīleGalvenā loma

 Atsauces 

 Ārējās saites 
 Dailes teātra profils
 Rēzija Kalniņa filmas.lv

 Rēzija Kalniņa izrades.lv

Kategorija:1970. gadā dzimušie
Kategorija:Rīgā dzimušie
Kategorija:Dailes teātra aktieri
Kategorija:Latviešu kinoaktieri
Kategorija:Latvijas kinoaktieri
Kategorija:Latviešu teātra aktieri
Kategorija:Latvijas teātra aktieri
Kategorija:Spēlmaņu nakts gada aktrises balvas ieguvējas
Kategorija:Lielā Kristapa balvas ieguvējas aktrises
Kategorija:Triju Zvaigžņu ordeņa virsnieki